حاجة غريبه

حاجه غريبه
 كلمات 
حاجة غريبه .. الدنيا ليها طعم جديد

حاجة غريبه .. انا حاسس انّ دا يوم عيد

.....

وأنا حاسه الدنيا هربانه .. ويانا فـ ليل كلّه سعاده

ليها فرحه حلوه فى عنيا .. و حلاوتها سكرها زيـاده

أنتا عارف ليه ..

قولى انتى ليه ..

علشان احنا مع بعضينــا .. و لأول مره لوحدينا

ولا حدش بيبص علينا .. غير فرحة قلبنا وعنينا

.....

حاجة غريبه .. الليل ده كلّه كان امبارح .. بيزيدنى حرمان و أسيه

اتغير ليه .. اتغير ليه .. حتا سواده لوه ضى حنيّن فى عنيّا

.....

و النجمه دى أنا عارفاها .. و تمللى بسهر وياها

بس الليله بتلمع اكتر .. و بتنده لى و انا سامعاها

اهى بتشاور اهى بتقرب .. انا دلوأتى ماشيه معاها

حاجه غريبه .. انتا كمان انا شايفاك ماشى وياها

أنتِا عارف ليه ..

قولى انت ليه ..

علشان احنا مع بعضيا .. ولأول مره لوحدينا

ولا حدش بيبص علينا .. غير فرحة قلبنا و عنينا

حاجه غريبه ..

حاجة غريبه .. السما بتغنى .. انتا سامعها

ايوه سامعها .. بتغنى مع فرحة حبّى

و الموجه اللى هناك دى بترقص

ايوه شايفها ..

دى بترقص علا دقة قلبى

انتا شايف .. انتا سامع .. انتا حاسس

احساس غريب .. قبل النهار ده ماجربتــــــــــــــوش

و شعور جميل .. عمرى فى حياتى ما عرفتــــــــوش

ايه اللى جرالنا احنا بنحلم ولا بنحلم .. كلمنى قـول

لو كان ده حلم .. ياريته يطول

علشان نفضل .. نحلم كده علاطول

و الدنيا تفضل هربانه .. ويانا فـ ليل كلّه سعـــــاده

ليها فرحة حلوه فى عنيا .. و حلاوتها سكّرها زيـاده

أنتا عارف ليــــه ..

أيوه عارف ليـــه ..

علشان احنا مع بعضينا .. و لأول مره لوحدينا

ولا حدش بيبص علينا .. غير فرحة قلبنا و عنينا

حاجة غريبه ..
 شوف كمان 
 ليستة اغانى عبد الحليم حافظ

 مصادر 

تصنيف:عبد الحليم حافظ
تصنيف:اغانى عبد الحليم حافظ
تصنيف:شاديه
تصنيف:اغانى شاديه
تصنيف:اغانى مصريه
تصنيف:كلمات اغانى